CELEX: 32021D0393
Language: el
Date: 2021-03-01 00:00:00
Title: Απόφαση (EE) 2021/393 του Συμβουλίου της 1ης Μαρτίου 2021 σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στο πλαίσιο της Μεικτής Επιτροπής του ΕΟΧ που συστάθηκε δυνάμει της συμφωνίας για τον Ευρωπαϊκό Οικονομικό Χώρο όσον αφορά τροποποιήσεις του κεφαλαίου ΙΙα και των παραρτημάτων I και ΙΙ του πρωτοκόλλου 10 της εν λόγω συμφωνίας για τη διευκόλυνση των ελέγχων και των διατυπώσεων κατά τη μεταφορά εμπορευμάτων

5.3.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 77/27
               
            
         ΑΠΟΦΑΣΗ (EE) 2021/393 ΤΟΥ ΣΥΜΒΟΥΛΙΟΥ
         της 1ης Μαρτίου 2021
         σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στο πλαίσιο της Μεικτής Επιτροπής του ΕΟΧ που συστάθηκε δυνάμει της συμφωνίας για τον Ευρωπαϊκό Οικονομικό Χώρο όσον αφορά τροποποιήσεις του κεφαλαίου ΙΙα και των παραρτημάτων I και ΙΙ του πρωτοκόλλου 10 της εν λόγω συμφωνίας για τη διευκόλυνση των ελέγχων και των διατυπώσεων κατά τη μεταφορά εμπορευμάτων
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 9,
         Έχοντας υπόψη την πρόταση της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Το πρωτόκολλο 10 της συμφωνίας για τον Ευρωπαϊκό Οικονομικό Χώρο (1) («συμφωνία για τον ΕΟΧ») για τη διευκόλυνση των ελέγχων και των διατυπώσεων κατά τη μεταφορά εμπορευμάτων καθώς και για τα τελωνειακά μέτρα ασφάλειας («πρωτόκολλο») τροποποιήθηκε με την απόφαση της Μεικτής Επιτροπής του ΕΟΧ αριθ. 76/2009 (2) και άρχισε να ισχύει την 1η Ιουλίου 2009.
                  
               
                     (2)
                  
                  
                     Σύμφωνα με το άρθρο 98 της συμφωνίας για τον ΕΟΧ, η Μεικτή Επιτροπή του ΕΟΧ που συστάθηκε δυνάμει της συμφωνίας για τον ΕΟΧ («Μεικτή Επιτροπή ΕΟΧ») μπορεί να εκδώσει απόφαση τροποποίησης του κεφαλαίου IΙα και των παραρτημάτων του πρωτοκόλλου στην επόμενη σύνοδό της ή μέσω ανταλλαγής επιστολών.
                  
               
                     (3)
                  
                  
                     Σύμφωνα με το άρθρο 9η παράγραφος 3 του πρωτοκόλλου, οι τροποποιήσεις του κεφαλαίου ΙΙα και των παραρτημάτων I και II του πρωτοκόλλου είναι αναγκαίες προκειμένου να ληφθεί υπόψη η εξέλιξη της ενωσιακής νομοθεσίας σε θέματα που καλύπτονται από το εν λόγω κεφάλαιο και τα εν λόγω παραρτήματα. Επιπλέον, εάν δεν μπορεί να εκδοθεί απόφαση για την ταυτόχρονη εφαρμογή των τροποποιήσεων του πρωτοκόλλου και των τροποποιήσεων της ενωσιακής νομοθεσίας, οι τροποποιήσεις που προβλέπονται στο σχέδιο απόφασης που υποβάλλεται προς έγκριση από τα συμβαλλόμενα μέρη εφαρμόζονται προσωρινά όπου είναι δυνατόν από τις 15 Μαρτίου 2021, με σεβασμό στις εσωτερικές διαδικασίες των συμβαλλόμενων μερών. Η εν λόγω επιλογή ημερομηνίας συμπίπτει με την πρώτη έκδοση του συστήματος ελέγχου εισαγωγών 2, στο οποίο η Νορβηγία συμφώνησε να συμμετάσχει.
                  
               
                     (4)
                  
                  
                     Είναι σκόπιμο να καθοριστεί η θέση που πρέπει να ληφθεί εξ ονόματος της Ένωσης στο πλαίσιο της Μεικτής Επιτροπής του ΕΟΧ όσον αφορά τις τροποποιήσεις του κεφαλαίου ΙΙα και των παραρτημάτων I και ΙΙ του πρωτοκόλλου, διότι οι τροποποιήσεις αυτές θα είναι δεσμευτικές για την Ένωση.
                  
               
                     (5)
                  
                  
                     Η θέση της Ένωσης στο πλαίσιο της Μεικτής Επιτροπής του ΕΟΧ θα πρέπει επομένως να βασίζεται στο σχέδιο απόφασης,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η θέση που πρέπει να ληφθεί εξ ονόματος της Ένωσης στην επόμενη συνεδρίαση της Μεικτής Επιτροπής που συστάθηκε δυνάμει της συμφωνίας για τον Ευρωπαϊκό Οικονομικό Χώρο, ή μέσω ανταλλαγής επιστολών, όσον αφορά τις τροποποιήσεις του κεφαλαίου ΙΙα και των παραρτημάτων I και ΙΙ του πρωτοκόλλου 10 της εν λόγω συμφωνίας βασίζεται στο σχέδιο απόφασης της Μεικτής Επιτροπής του ΕΟΧ (3).
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 1η Μαρτίου 2021.
            
               
                  Για το Συμβούλιο
               
               
                  Η Πρόεδρος
               
               A. P. ZACARIAS
            
         
         
            (1)  ΕΕ L 1 της 3.1.1994, σ. 3.
         
            (2)  Απόφαση της Μεικτής Επιτροπής του ΕΟΧ αριθ. 76/2009, της 30ής Ιουνίου 2009, όσον αφορά την προσαρμογή του πρωτοκόλλου 10 για τη διευκόλυνση των ελέγχων και των διατυπώσεων κατά τη μεταφορά εμπορευμάτων και του πρωτοκόλλου 37 που περιέχει τον κατάλογο του άρθρου 101 (ΕΕ L 232 της 3.9.2009, σ. 40).
         
            (3)  Βλέπε έγγραφο ST 5661/21 στον ιστότοπο http://register.consilium.europa.eu.